SPIRITUL LUI SHAKESPEARE 
ÎN OPERA MOZARTIANĂ' 


Conf. univ. dr. ECATERINA BANCIU 
Academia de Muzică „Gheorghe Dima” Cluj-Napoca 


Ecaterina BANCIU, muzicolog. Doctor în Muzică — Estetică muzicală 
(2006), lector universitar (catedra de Dirijat, disciplina Citire de 
partituri). Publicații în: „Lucrări de Muzicologie” Revistele „Muzica”, 
„Intermezzo” şi „Studia Musica”. Volume publicate: Arhetipuri estetice 
ale relaţiei ethos-affectus în istoria muzicii (2006) şi Itinerarii 
muzicologie: Mozart, Puccini, Toduţă, Terenyi (2009). 


Cea mai mare parte din oameni lesne disprețuiesc grația. Este 
însuşirea sufletelor de rând de a nu prețui decât lucrul de care se 
tem puţin. De aici în lume — universalitatea gloriei militare şi la 
teatru, preferința pentru tragic. 


Stendhal 


Paralela dintre Shakespeare şi Mozart este justificată de numărul mare de lucrări 
dramatice, creația diversificată ca gen şi valoarea acesteia. Nu există în creația mozartiană 
lucrări inspirate direct din dramele lui Shakespeare; este însă cunoscută admirația lui Mozart 
pentru marele dramaturg. Condiţiile istorice în care şi-au format personalitatea au fost 
similare, deşi i-au despărţit două secole: Shakespeare” a trăit în timpul domniei reginei 
Elisabeta I a Angliei”, iar Mozart, în timpul Mariei Tereza” şi a lui Joseph al II-lea, perioade 


caracterizate prin stabilitate politică, marcate de progres cultural şi economic. 


” Lucrare prezentată la simpozionul organizat în cadrul Festivalului internaţional Mozart, ediţia a XIV-a, Cluj- 
Napoca, 2004. 

“* William Shakespeare (1564-1616) este considerat cel mai mare scriitor englez şi unul din cei mai mari 
dramaturgi ai tuturor timpurilor. 

” Elisabeta I a devenit regină a Angliei şi Irlandei în 1558 şi a domnit 45 de ani. După moartea ei (1603) i-a 
urmat la tron Iacob I, continuând politica de împăciuire între catolici, anglicani şi puritani. 

"5 Maria Tereza a fost împărăteasa Austriei din 1740 până în 1780. Mozart a cântat la vârsta de 6 ani pentru 
împărăteasa Maria Tereza. 

Despre copilăria şi tinereţea lui Shakespeare, informaţiile sunt adesea neclare şi 
contradictorii. Vasta sa creație dovedeşte o temeinică cunoaştere a literaturii şi a dramaturgiei 
antice. Cunoştea cele 15 cărți de povestiri mitologice ale Meramorfozelor lui Ovidiu, poezia 
lui Virgiliu, Horaţiu, parțial Cato, Lucrețiu, proza lui Titus Livius, Cezar sau Tacit, piesele lui 
Plaut, Terenţiu şi pe tragicul Seneca.” 

Talentul muzical neobişnuit al copilului Mozart a fost de timpuriu remarcat şi 
îndrumat de tatăl său, Leopold Mozart, muzicianul erudit. Astfel, de la prima sa apariție 
publică, într-o reprezentație teatrală, pe muzica lui Eberlin, în cadrul Universităţii din 
Salzburg din septembrie 1761“ (la vârsta de cinci ani) viaţa lui Mozart a fost o carte deschisă. 
Se cunoaşte itinerarul turneelor sale concertistice, personalităţile muzicale de la care a învăţat, 
unele informaţii fiind preluate chiar din scrisorile lui, păstrate de tatăl său. 

Criza dramaturgiei în secolul al XVIII-lea i-a determinat pe libretişti să se inspire din 
clasicii genului. Metastasio, unul dintre cei mai mari lbretişti ai epocii, se plângea de 
constrângerile ce i se impuneau la alcătuirea subiectelor de operă: „Întâi nu poate fi vorba de 
subiecte greceşti sau romane, deoarece nimfele noastre caste nu vor asemenea costume 
indecente. Sunt nevoit să recurg la istoria orientului pentru ca femeile care joacă rolurile de 
bărbați să poată fi învelite cumsecade din cap până-n picioare în draperiile asiatice. 
Contrastele dintre viciu şi virtute sunt în mod necesar excluse din aceste piese, pentru că nici 
o femeie nu vrea să joace un rol odios”. În libretele sale, Metastasio a evitat tot ce ar fi putut 
crea cea mai mică suferință spectatorului său: „niciodată deznodământ nefericit, niciodată 
tristele realităţi ale vieţii”.€! 

Se creionează, astfel, tipologia dramei aşa cum o surprinde Hegel, divizată pe de o 
parte în abstractul figurilor tragice ale francezilor şi ale italienilor, născute din imitarea 
anticilor, reprezentând simple personificări ale unor pasiuni: iubirea, onoarea, gloria, patima 
dominării, tirania, iar pe de altă parte „înfăţişarea oamenilor concreți şi vii, a unor caractere pe 
deplin omenești”. Această ultimă ipostază este poziția autorilor englezi şi în special a lui 
Shakespeare. 

Admiraţia filozofului pentru marele dramaturg relevă expresia „izbitoare şi sublimă” a 
caracterelor sale tragice: „individual, real, viu, extrem de variat, ... o intimitate şi un dar de 


invenție care creează instantaneu imagini şi comparații; ... posedă o retorică a sentimentului 


d Anthony Burgess, Shakespeare, Editura Humanitas, Bucureşti, 2002, pp. 34, 36, 38. 

% New Grove Dictionary of Music and Musicians, vol. XII, edited by Stanley Sadie, Macmillan Publishers, 
London, 1992, p. 681. [Trad. n.] 

SI Stendhal, Viețile lui Haydn, Mozart şi Metastasio, Editura Muzicală a Uniunii Compozitorilor, Bucureşti, 
1974, p. 229. 

real şi a universalităţii caracterului, astfel încât în privinţa îmbinării vieții nemijlocite cu 
grandoarea interioară a sufletului nu poate fi pus uşor alături de Shakespeare vreun alt poet 
dramatic dintre cei moderni”. 

Toate acestea, adăugăm noi, se potrivesc întocmai spiritului mozartian, demn de a fi 
alăturat imaginii marelui dramaturg englez. 

Se cunosc mărturiile actorilor contemporani lui Shakespeare, care afirmau că atunci 
când scria, dramaturgul „nu ştergea un singur rând”. Avea „o uşurinţă debordantă”, iar uneori 
„era nevoie să fie oprit”. Mozart compunea cu o spontaneitate uluitoare“ (opera 
La clemenza di Tito a fost compusă într-o lună), servindu-se de pian, după propriile sale 
mărturisiri. 

Asemănările dintre creația lui Shakespeare şi cea a lui Mozart sunt multiple şi, uneori, 
izbitoare: 

|. Subiectele istorice sunt preponderente în prima perioadă de creație: Henric al 
VI-lea, Richard al III-lea, King John, Henric al IV-lea, Henric al V-lea, Julius Caesar, la 
Shakespeare, respectiv, Mitridate, Re di Ponto, Ascanio in Alba, Il sogno di Scipione, 
Lucio Silla, la Mozart. 

2. Tot în această perioadă întâlnim comediile (The Comedy of Errors, The Taming of 
the Shrew, The Two Gentlemen of Verona, respectiv La finta semplice, Bastien und Bastienne, 
La finta giardiniera, Il Re pastore), precum şi subiectele mitologice (Venus and Adonis, The 
Rape of Lucrece, respectiv Apollo et Hyacinthus). 

3. Maturitatea creatoare corespunde perioadelor cristalizării arhetipurilor: Hamlet, 
Othello, Regele Lear, Macbeth şi Coriolan, la Shakespeare, Idomeneo, Figaro şi Don 
Giovanni, la Mozart. 

4. Temele filozofice sunt predilecte în ultima perioadă de creaţie: Poveste de iarnă, 
Furtuna, la Shakespeare, respectiv Flautul fermecat la Mozart. Shakespeare este mai puţin 
atras de conflicte decât de desfăşurarea povestirii, oricât ar fi de neverosimilă. „În loc de 
catharsis tragic, el preferă o consolare bazată pe vicisitudini cu sfârşit fericit, iar publicul 


A = 4 . - s ES . . 66 
împărtăşea, aproape cu certitudine, această preferință” scrie Vito Pandolfi. 


Sa Hegel, Despre artă şi poezie, vol. II, Editura Minerva, Bucureşti, 1979, p. 327. 

s% Cf. Leon Leviţchi, Studiu introductiv, în: Shakespeare, „Opere complete”, vol. I, Editura Univers, Bucureşti, 
1982, p. 71. 

“ În scurta sa viaţă, 35 de ani, 10 luni şi 9 zile, Mozart a compus 626 de lucrări. Cf. Ovidiu Varga, Wolfgang 
Amadeus Mozart. Editura Muzicală, Bucureşti, 1988, p. 273. 

° Camera în care mă mut e gata pregătită. Acum mă duc să închiriez un pian, căci până nu-l am în cameră nu 
pot să locuiesc acolo, deoarece trebuie să compun şi n-am nici o clipă de pierdut.” Viena, 1 august 1781, către 
tatăl său. Cf. Mozart, Scrisori, Editura Muzicală, Bucureşti, 1968, p. 135. 

66 Vito Pandolfi, Istoria teatrului universal, vol. II, Editura Meridiane, Bucureşti, 1971, p. 106. 

5. Amândoi acoperă întreg spectrul genurilor dramatice: Shakespeare a scris drame 
istorice, comedii (în prima perioadă de creaţie), marile tragedii (în a doua perioadă) şi dramele 
filozofice (în a treia perioadă). Mozart a compus o comedie mitologică, singspiel-uri, opere 
buffa şi seria, dramma per musica, serenade teatrale, serenade pastorale, muzică de balet, 
drama giocoso. 

Tipologia personajelor permite, de asemenea, o comparaţie între creația lui 
Shakespeare şi cea a lui Mozart. 

Eroul renascentist al lui Tirso de Molina, Don Juan, apare la Mozart în ipostaza 
cavalerului demonic, întruchiparea frumuseţii ce ascunde răul. Pentru a-şi atinge scopul, 
Don Giovanni va înşela şi va ucide. Nesocotind valorile morale, el va pieri în scena fantastică 
imaginată de libretist (Lorenzo da Ponte) în spiritul „Deus ex machina”. 

„Sunt prea semeţ, răzbunător, ambițios şi atâtea păcate îmi stau la îndemână câte nu 
am gânduri să le cuprind, închipuire să le dau viață, sau răgaz să le înfăptuiesc”. Ar putea fi 
cuvintele lui Don Giovanni, dar ele aparțin, de fapt, lui Hamlet, care adaugă: „la ce bun să se 
târască între cer şi pământ unul ca mine? Toţi suntem nişte păcătoşi nemaipomeniţi. Să nu-l 
crezi pe nici unul dintre noi. Du-te la mănăstire!” 

În opera lui Mozart, Don Giovanni nu face mărturisiri, cu excepţia replicii: „Să las doamnele! 
Tu ştii că ele sunt pentru mine mai necesare decât pâinea pe care o mănânc, decât aerul pe 


care îl respir!” (act II, scena 1): 


PI te _ " = 

La-sciar le don- ne! paz - zo! la-sciar-le don - ne! Sai ch'el - le per me son ne-ces- 


sa - rie piu del pan che man - gio, piu del - la - ria che spi- ro! 


Hamlet, nefericitul print al Danemarcei, se vede pus în fața unei crime similare celei 
din Oreste a lui Eschil, şi anume uciderea tatălui său de către fratele acestuia şi căsătoria 
dintre el şi mama eroului. Spre deosebire de eroul lui Eschil, Hamlet întârzie răzbunarea 
imediată a presupusei crime, din dorința de a cerceta şi de a avea certitudinea faptelor descrise 


de duhul tatălui său ucis. El va deveni victima acestei nehotărâri. 

Deci, cutezanţa nesăbuită a lui Don Giovanni contrastează cu interiorizarea 
personajului shakespearean (de altfel, Mozart va scrie într-una dintre scrisorile sale: „Dacă nu 
ar fi aşa de lung în Hamlet monologul spiritului, ar fi mult mai de efect”). 

Personajele tragice feminine permit alte comparații; frumuseţea morală a lui Ilia din 
Idomeneo, spiritul ei de sacrificiu, o apropie de Julieta. Asemeni ei, fiica lui Priam (regele 
Troiei), îndrăgostită de fiul dușmanului, Idamante, fiul lui Idomeneo, este decisă să-i salveze 
viaţa iubitului, sacrificând-o pe a sa. 

În comedie, Shakespeare preia modelul latin al lui Plaut, adaptând schemele 
convenționale, propriului său temperament. El alătură melodramaticul, fabulosului şi elegia, 
farsei. Uneori predomină crearea unei lumi imaginative, alteori romanescul şi melodramaticul. 

Urmărind şirul operelor lui Mozart vom observa o asemănare cu comedia lui 
Shakespeare în ceea ce priveşte conceperea acțiunii şi construirea situaţiilor în care se 
manifestă personajele. Aristotel cerea o diferențiere clară între tragic şi comic: prezentarea 
omului mai bun decât este — în tragedie, şi mai rău — în comedie. 

Ben Jonson, dramaturg renascentist englez, contemporan cu Shakespeare, afirma că 
„părțile comediei şi ale tragediei sunt aceleaşi, chiar şi sfârşitul este în bună măsură la fel”. 
Burlescul, o reminiscență din teatrul medieval, îl vom regăsi la Shakespeare în personajul 
Falstaff din comedia Nevestele vesele din Windsor, iar la Mozart în personajul Osmin din 
singspiel-ul Răpirea din Serai. 

Amândoi sunt personaje groteşti, înfumurate până la prostie, imorale şi răzbunătoare. 
Pe Falstaff, „nevestele vesele”, împreună cu soții lor, îl vor lua în derâdere, jucându-i mai 
multe farse, spre a-l lecui pe bătrânul amorez. 

Portretul realizat de Mozart este cel al unui personaj respingător şi crud, îndrăgostit de 
fermecătoarea Blonde. Prima arie a lui Osmin a fost compusă înainte de terminarea libretului. 
Figură unică până atunci în istoria operei, pe Osmin îl caracterizează sugestiv ritmurile 


greoaie, repetate ostinat (act 1, nr. 3 - Ana): 


Soi - che her-ge-iauf-ne Laf - - - - - - - - - fen 


Acelaşi personaj îşi exteriorizează furia nestăpânită pricinuită de eliberarea Blondei, 


prin retoricele salturi ascendente de octavă (act 3 - final): 


67 Scrisoarea lui Mozart datată 29 nov. 1780. 


90 


Schleicht nur sau - ber - lich und lei - se, ihr ver - 


damm - ten Ha - rems - mau - se, un - ser Ohr ent - deckt euch schon 


Regăsim aici îndemnul mozartian: „pasiunile intense sau nu, niciodată nu trebuie 
exprimate până la extreme, la limita repulsiei, iar muzica nici în cele mai groaznice momente 
să nu supere auzul, mai degrabă să impresioneze, în concluzie să rămână totdeauna muzică”.% 

Drama nu l-a ocolit pe Mozart în viață, nici măcar în momentele în care una dintre 
cele mai mari capodopere ale comediei muzicale, Nunta lui Figaro, urma să fie pusă în scenă. 
Dat afară din locuinţă, Mozart scria: „În ce iad trăiesc, sunt incapabil să muncesc”. Opera a 
triumfat însă, în Teatrul Curţii Imperiale din Viena, la 1 mai 1786. 

Comediile aduc în scenă cupluri de personaje într-o permanentă mişcare, ceea ce 
generează neînţelegeri, răsturnări de situaţii. În comedia shakespeariană, această vânzoleală se 
face simțită în piesa Mult zgomot pentru nimic, A douăsprezecea noapte, sau Cum vă place. 
Mozart preia modelul în Nunta lui Figaro. Cel mai suav complot din câte s-au scris este cel 


împotriva Contelui, ilustrat de duetul Contesa - Susanna Su// aria (act 3). Este, în fapt, o 


stilemă mozartiană, cea a lirismului muzical ce contrastează cu acțiunea şi situaţia: 


Act III, Scena X, Nr. 21 Duettino 


A 0 oaa 
(dettando) lia = aus (scrivendo) 


N 1 
(LA (o m! 


a C- aa e- 
Susanna mr CE HI 
Soe a auae 


| | Oi zo - net-ta sull' TS sull' - a-ria... 


| (dettando) 


La Contessa Oe : ——s as DR aa 
EI E E aaa 


Che -so - a-vezef-fi re - to 


Personajele feminine din comedii nu respectă, însă, aceleaşi coordonate. Prototipul 
feminităţii shakespeariene este cel băieţos, spiritual, agresiv la nevoie, promptă în luarea 
deciziilor, foarte ageră la riposte inteligente. Este Viola din A douăsprezecea noapte şi 
Rosalinda din Cum vă place. Travestite în băieți, joacă rolul cu atâta naturaleţe încât cuceresc 
inimile femeilor. 

Replica mozartiană este întruchipată de joviala Susanna din Nunta lui Figaro şi 


inventiva Despina din Cosi fan tutte. 


s Scrisoare către tatăl său, Viena, 26 septembrie 1781. 

Această din urmă lucrare a fost contestată din pricina subiectului ales, deşi el a fost 
furnizat chiar de Iosif al II-lea. Istoria pare a repeta cazul comediei Cymbeline, inspirată de 
Boccaccio. 

Ultima operă, Flautul fermecat, este un amestec de poezie, bufonerie, poveste 
fantastică şi înţelepciune. Creatorul libretului, Schikaneder, scriitor, actor şi director de teatru, 
avea în repertoriul său teatral, comedii muzicale, pantomime, dar şi tragedii şi drame de 
Lessing, Goethe, Calderon, Gozzi, Beaumarchais şi, în special, Shakespeare: Othello, 
Regele Lear, Hamlet, Macbeth şi Richard al III-lea." 

Ultima creație shakespeareană, Furtuna, se apropie de subiectul mozartian prin faptul 
că subiectul părăseşte adesea tărâmul realului. Personajul principal al piesei, Prospero, 
recurge la vrăjitorii pentru a învinge lăcomia, josnicia şi ipocrizia fratelui său. El îl va supune 
pe fiul lui Alonso (aliatul lui Antonio), pe Ferdinand, unor grele probe înainte să-i acorde 
mâna fiicei sale, Miranda. La fel va proceda înțeleptul Sarastro, marele preot al lui Isys, cu 
Tamino, acesta fund supus probelor tăcerii, apei şi focului. Personificarea răului o găsim în 
Regina Nopţii, frumuseţe demonică, mama Paminei, răpită de Sarastro. Ea va încerca să-şi 
transforme fiica într-o unealtă a răzbunării şi este corespondenta vrăjitoarei Sycorax din 
Furtuna. În operă, judecarea forțelor răului va fi aspră şi dreaptă, cu deosebirea că 
Shakespeare iartă iar Mozart, nu: Regina Nopţii va fi înghițită de forţele întunericului. 

Caracterul grav, solemn şi dramatic al acțiunii alternează permanent cu ludicul, în 
cazul umoristicului cuplu, Papageno-Papagena. Limbuţia lui Papageno, pedepsită cu muţenia, 


conduce la configurarea comicului: 


Papageno 


Hm! hm! hm! hm! - hm! hm! hm! hm! hm! hm! hm! hm! hm! hm! hm! hm! 


Încheiem, pentru a ilustra oportunitatea paralelei Shakespeare — Mozart, cu cuvintele 
personajului Prospero: 
Solemnul cântec, cel mai bun balsam 
Al minții răscolite, lecuiască-ți 
Înfierbântatul creier! Staţi pe loc — 
Sunteţi vrăjiți! 
° Deşi în Catalogul Köchel La Clemenza di Tito (creată - după un text din 1734 al lui Metastasio - pentru 
festivitățile prilejuite de încoronarea lui Leopold al II-lea ca împărat al Boemiei) figurează după Flautul 
fermecat, premierele celor două opere au avut loc la 6 septembrie 1791 (Praga), respectiv 30 septembrie 1791 


(Viena). 
” Liebner János, Mozart a színpadon („Mozart pe scenă”), Zenemikiad6 Vállalat, Budapest, 1961, p. 151. 

